Dicho

Un dicho ta un grupo di palabra cu ta expresa algo cu no ta cuadra cu e sentido literal di e palabranan, pero hunto ta representa un nificacion. E combinacion idiomatico di palabra fiho aki generalmente no ta contene verbo y asina no ta forma un frase completo.https://www.ea.aw/catalog/wp-content/uploads/2020/10/Cristal-3-Mavo-EPB-buki-di-alumno-2.pdfn Cristal Mavo 3], Departamento di Enseñansa Aruba 

 Algun dicho comun 
 algo ta algo = mihor algo cu nada
 amor scondi ta tempo perdi = si bo stima un hende sin cu e sa, bo amor no tin balor
 baha na awa = bay sin ningun hende sa
 baha abou of basha abou = bisa tur cos sin sconde
 bariga yen, curason contento = ora bo bariga ta yen, bo ta sinti bo bon
 bishita di docter = bishita masha cortico
 bisa ta un y haci ta un
 bo a coy awa = lo bo haya un scual of straf
 bou cocodek = e tin algo scondi
 cabes di pal'i maishi = cabes bashi
 cacho y pushi = tur hende
 cada pakiko tin su pasobra = tur cos tin su motibo
 cu alma y cuerpo = cu tur esfuerso
 cu mil amor = gustosamente
 den un kinipi di wowo = den un tempo cortico
 dicho hecho = loke un hende a bisa cu e lo haci, el a haci tambe
 dos dede di sinti = ora ta papia di algo cu tur hende sa y un so no sa
 dos placa di palabra = duna chens di papia
 duna un hende un laba un strika = duna un hende un bon zundra
 esun cu yega prome ta bebe awa limpi = esun cu yega prome un caminda semper tin mas bentaha
 e ta cuchu di dos banda = e ta parece di ta pa bo banda, djey e ta drey frega bo.
 e no a perde di gana = el a actua mes ora
 un cancion sin fin = algo cu ta dura pa basta tempo caba

 Mira tambe 
 Proverbio
 Lista di dicho y proverbio

Category:Literatura
Category:Papiamento